**TALLINNA LASTEAED KASEKE ANDMEKAITSEKAITSETINGIMUSED.**

**Tallinna Lasteaed Kaseke**

**Registrikood: 75016734**

**Kaskede puiestee 22, Külvi 14 Tallinn 10915**

**Telefon: 679 6812**

**E-mail:** **info@kaseke.edu.ee**

**Koduleht:** [**www.lasteaedkaseke.ee**](http://www.lasteaedkaseke.ee)

Tallinna Lasteaed Kaseke tegevus on avalik. Lähtuvalt seadustest on lasteaial kohustus teatud osa dokumentidest ja teabest Internetis avalikustada või teha muul viisil igaühele kättesaadavaks.

**Tallinna Lasteaed Kaseke juhindub isikuandmete töötlemisel kehtivatest isikuandmete töötlemist reguleerivatest õigusnormidest sh**

Euroopa Liidu Isikuandmete kaitse üldmäärus - <https://eur-lex.europa.eu/legal-content/ET/TXT/?uri=CELEX%3A32016R0679>;

Isikuandmete kaitse seadusest - https://www.riigiteataja.ee/akt/104012019011,

Avaliku teabe seadusest - https://www.riigiteataja.ee/akt/122032011010

Tallinna linna andmekaitsetingimustes - https://www.tallinn.ee/est/Andmekaitsetingimused

**Isikuandmete töötlemise eesmärgiks on alushariduse pakkumine, lastele hoiu võimaldamine ning õppe- ning kasvatustegevuse läbiviimine.** Alushariduse pakkumisel, lastele hoiu võimaldamisel ja õppe- ning kasvatustegevuse läbiviimisel töötleb lasteaed isikuandmeid ulatuses, mis on vajalik nende eesmärkide täitmiseks vastavalt koolieelse lasteasutuse seadusele ja selle alusel antud õigusaktidele. Eesmärkide saavutamiseks töötleb lasteaed järgmisi andmeid:

 - andmed laste kohta,

- andmed lapsevanemate kohta,

- andmed töötajate kohta.

**Andmete töötlemise õiguslikud alused on**:

 - avaliku ülesande täitmine

– koolieelsete lasteasutuste seadusest jt lasteaedadele kohalduvatest õigusaktidest tulenevad ülesanded;

 - lepingu täitmine – töölepingud, majanduslepingud;

- juriidiline kohustus – raamatupidamisega seotud andmetöötlus;

- nõusolek. Nõusoleku vorm ( LISA1, nõusolekut säilitatakse 2 aastat andmete töötlemise lõpetamisest) ja andmekaitsetingimused https://real.edu.ee/failid/2017\_2018/Tallinna\_linna\_andmekaitsetingimused.pdf

Haridusteenuse osutamiseks kasutab lasteaed haridusteenuste haldamise infosüsteemi ELIIS. Registrile on isikul tavakasutajana juurdepääs enda ja oma lapse andmetele aadressil https://eliis.ee/ Kirjad (nii asutusse saabunud kui ka asutusest välja saadetud) registreeritakse EKIS avalik moodul https://ekis.ee/ dokumendiregistris.

Lasteaed ei jaga isikuandmeid kolmandate isikutega, välja arvatud juhul, kui lapsevanem on andnud selleks nõusoleku, seda nõuavad seadused, seda on vaja õppe- ja kasvatustöö tugiteenuste osutamiseks või laste õiguste eest seismiseks.

**Isikuandmete töötlemine tööle või praktikale kandideerimisel.**

Kandideerides tööle või praktikale lähtub lasteaed kandidaadi poolt avaldatud või avalikest allikatest saadud infost. Kandidaadil on õigus teada, milliseid andmeid tema kohta on kogutud ning anda omapoolseid selgitusi-vastuväited.

Kandidaatide värbamist korraldab asutuse juht. Värbamiskonkursil osalejate andmeid ei avaldata teistele kandidaatidele ning isikutele, kes konkreetses värbamis- ja valikuprotsessis ei osale. Kõik värbamisprotsessis osalevad isikud hoiavad kandidaatide kohta saadud (kirjalikult või elektrooniliselt esitatud kandideerimisdokumendid) ja kogutud teavet konfidentsiaalsena. Eeldame, et kandideerimisdokumentides esitatud soovitajatele on kandideerija andnud nõusoleku enda kohta käivatele küsimustele vastamiseks, samuti on soovitajad nõustunud sellega, et asutus nende poole teabe saamiseks pöördub.

Mittevalituks osutunud kandidaatide andmeid säilitame värbamisprotsessis tekkivate võimalike õigusvaidluste lahendamiseks, kuni nõude aegumiseni (üks aasta). Kandideerinu nõusolekul säilitame tulevikus korraldataval konkursil osalemise ettepaneku tegemiseks kandidaadi andmeid kandidaadiga kokku lepitud tähtaja jooksul. Kandidaadi andmed on juurdepääsupiiranguga teave, millele kolmandad isikud saavad juurdepääsu ainult seaduses sätestatud juhtudel.

Praktikale kandideerides kehtivad isikuandmete töötlemise osas samad nõuded, mis tööle kandideerides.

**Õigus tutvuda enda andmetega**: Lähtuvalt Isikuandmete kaitse seadusest § 19 on igal isikul õigus saada teada, milliseid isikuandmeid tema kohta kogutakse ja on kogutud, millisel eesmärgil ning millisele seadusele tuginedes tema andmeid töödeldakse ning millistele isikutele või asutustele on tema isikuandmeid edastatud. Enda andmete töötlemise kohta on lasteaialt võimalus saada informatsiooni või tutvuda andmetega mida teie kohta on kogutud järgmiselt; - pöörduda suulise järelpärimisega telefoni teel lasteaia direktori poole; - esitada kirjalik taotlus e-posti või Eesti posti teel; - taotleda teabenõude (Avaliku teabe seadus § 14) korras isikuandmetega dokumentide väljastamist; - tutvuda isikuandmeid sisaldavate dokumentidega lasteaias kohapeal.

Lapsevanema õigused Lapsevanemal on õigus nõusolek igal ajal tagasi võtta. Nõusoleku tagasivõtmiseks tuleb lapsevanemal esitada lasteaiale avaldus ja märkida ära, milliste andmete töötlemise nõusoleku ta tagasi võtab. Nõusoleku alusel avalikustatavaid andmeid säilitatakse nõusoleku tagasivõtmiseni. Avalikustamata andmed kustutatakse pärast nõusoleku tagasivõtmist. Avalikustatud andmeid ei kustutata, kui see on tehniliselt võimatu (nt aastaraamatud) või kui vanem seda ei nõua (ekeskkonnad). Eriliigilisi andmeid ja vanemate kontaktandmeid säilitatakse nõusoleku tagasivõtmiseni või seni, kuni laps on lasteaia nimekirjas. Pärast seda andmed kustutatakse (hävitatakse). Nõusolekut säilitatakse 2 aastat andmete töötlemise lõpetamisest.

**Turvalisus.** Avalikustatud andmetele pääsevad ligi kõik, kes kasutavad keskkonda, kus lasteaed andmeid avalikustab. ( koduleht, dokumendiregister) Kinnisele keskkonnale pääsevad ligi üksnes grupi liikmed või keskkonna kasutajad. Lapsevanema e-posti aadress on kättesaadav lasteaia töötajatele ja teistele sama rühma lapsevanematele. E-posti aadressid asuvad turvalises serveris. Lapse eriliigilised isikuandmed on kättesaadavad üksnes neile lasteaia töötajatele, kellel on neid vaja, et tagada lapse tervise kaitse. Lapse eriliigilisi andmeid töödeldakse üksnes paberil ja hoitakse selleks ettenähtud kohas. (lukustatud kapp, direktori-õppealajuhataja kabinet)

Lähtuvalt lasteaia kodukorrast ning laste turvalisusest, vormistab iga lapsevanem dokumendi, kus on eraldi välja toodud isikud, kes on lubatud last lasteaiast ära viima ning kinnitab selle oma allkirjaga. (LISA 2)

Lasteaia andmekaitsespetsialisti ülesandeid täidab Tallinna Linnakantselei linnasekretäri büroo andmekaitsespetsialist. Linna andmekaitsespetsialistiga saab võtta ühendust e-posti aadressil andmekaitse@tallinnlv.ee.

Tallinna Lasteaed Kaseke andmekaitse kontaktisik, kelle poole saab pöörduda lasteaia andmekaitse küsimuste lahendamiseks ja oma õiguste realiseerimiseks on Marge Lass info@kaseke.edu.ee, Kaie Põllu, oppeala@kaseke.edu.ee

Lapsevanemal on õigus pöörduda Andmekaitse Inspektsiooni või kohtu poole, kui ta leiab, et andmete töötlemisel on rikutud tema või tema lapse õigusi.

Tallinn märts 2019

Lisa 1:

**NÕUSOLEK ISIKUANDMETE TÖÖTLEMISEKS**

1. **Isikuandmete vastutav töötleja** Tallinna Lasteaed Kaseke, Kaskede pst 22/Külvi14
2. **Lapse** nimi .............................................................., isikukood .....................................
3. **Lapsevanema või muu hooldusõigusega isiku** nimi ...................................................,

e-post ....................................................., isikukood või registrikood..................................

*Annan lasteaiale nõusoleku avalikustada oma lapse järgmisi isikuandmeid järgmistel eesmärkidel* **(tehke ruutu märge):**

* lapse foto

Avalikustamise eesmärk on jagada teavet rühma kapiuksel, lasteaia tegevuse kohta ning tunnustada last tubli saavutuse eest.

* lapse nimi

Avalikustamise eesmärk on jagada teavet lasteaia tegevuse, nt huviringide, võistluste, lastetööde ja etenduste kohta ning tunnustada last tubli saavutuse, nt võitmise või võistlusel auhinnalise koha saamise eest

* lapse tööd

Kajastada lasteaia tegevust rühma stendidel, fuajees ning väljaspool lasteaeda näitustel

* lasteaia huviringides tehtud tööd ja nende salvestused

Avalikustamise eesmärk on tunnustada heade saavutuste eest ja kajastada huviringide tegevust.

*Luban neid andmeid avalikustada*:

* lasteaia stendil
* lasteaia veebilehel
* lasteaia Facebooki -lehel või muus sotsiaalmeediakanalis
* lasteaia lõpuraamatus
* ajakirjanduses
* Tallinna Haridusameti aastaraamatus

*Annan lasteaiale nõusoleku kasutada oma e-posti aadressi järgmiselt*:

* lisada see rühma meililisti piiranguteta / lisada rühma Facebooki gruppi

Lapsevanemate meililisti eesmärk on võimaldada neil omavahel suhelda ning lihtsustada lasteaia ja kodu teabevahetust.

* saata e-posti aadressile teateid, uudiskirja

Teadete ja uudiskirja saatmise eesmärk on teavitada lasteaia tegevusest.

**Eriliigilised isikuandmed**

* Annan lasteaiale nõusoleku töödelda oma alaealise lapse terviseandmeid tema elu ja tervise kaitseks (terviseseisund, mille tõttu võib laps vajada abi ravimite võtmisel või ei saa osaleda mõnes tegevuses, nt kehalise kasvatuse tunnis):

……………………………………………………………………………………………………………………………………………………………………………………………………

Lapse terviseandmete töötlemise eesmärk on lapse elu ja tervise kaitse ning turvalise keskkonna tagamine lasteaias.

Lisa 2:



Kinnitan, et olen andmekaitsetingimustega tutvunud: allkiri……………….kuupäev………………